366 
M. BEZZI 
exsertum, setis tamen minoribus. Thoracis dorsum vittis longitudinalibus 
nullis, setis dorsocentralibus 5—6 multis minoribus commixtis, pilis 
acrostichalibus biseriatis, depressione antescutellari in medio quoque 
pilosa ; setulæ in parte supera mesopleurarum multo validiores quam in 
rhynchope. Scutellum pilosum, setis duabus marginalibus majoribus. 
Abdomen breviter pallide pilosum, epipygium valde peculiare, utinfig. 3. 
Pedes tomento griseo-fusco præditi, breviter puberali, setis distinctioribus 
nullis, metatarsis anticis ut in Cl. microstigma Bezzi fictis. Alæ modo 
solito venosæ, costa non distincte spinulosa, cellula discoidali quam in 
rhynchope minus acuta, nervis basi nigris, nervo secundo sub maculam 
stigmaticam sinuoso, macula stigmatica nigerrima, subtus ultra nervum 
secundum producta. 
